<classify> J ITIHADA za uhifadhi wa mazingira, maliasili na wanyamapori zina- zotekelezwa na serikali zimezaa matunda kimataifa baada ya Serikali ya Mareka- ni kufuta katazo la nchi hiyo kuagiza bidhaa za maliasili kutoka Tanzania.Akizungumza jijini Arusha, Naibu Mkurugenzi wa Utalii na Masoko wa Mamlaka ya Usimamizi wa Wanyamapori Tanzania Tawa, Imani Nkuwi amesema kwa sasa Tanzania itaanza tena kuuza bidhaa zin- azotokana na uwindaji katika masoko ya Marekani.Miaka mitano iliyo- pita, Marekani ilizuia bidhaa zinazotokana na shughuli za uwindaji Tanzania, kutokana na kile ambacho serikali ya nchi hiyo ilidai kuwa ni kutokuwa na imani na jinsi nchi yetu ilivyokuwa ikiendesha jitihada za uhifadhi wa maliasili na maz- ingira, alifafanua Nkuwi.Hata hivyo, kwa mujibu wa Nkuwi, Marekani imeonesha kuridhish- wa na jitihada za uhi- fadhi chini ya Serikali ya Awamu ya Tano na kurudisha imani kwa Tanzania, hivyo kuondoa vizuizi vya biashara hiyo baina ya nchi hizi mbili.Tayari kuna kampuni moja ya Tanzania ambayo imeanza kupeleka bidhaa zinazotoka na shughuli za uwindaji Marekani, na zingine zitafuata karibuni, alisema Nkuwi na kuongeza kuwa hata hivyo Serikali ya Trump Rais Donald Trump itakuwa ikichunguza bidhaa hizo kwa makini.Mwaka 2014, Marekani ilisitisha kuagiza bidhaa zinaz- otokana na wanyamapori katika nchi za Zambia, Zimbabwe, Botswana na Tanzania kwa kile kilichodaiwa kuwa ni kutoridhishwa jinsi nchi hizi zilivyokuwa zikishughulikia uwindaji haramu wa wanya- mapori na uvunaji hovyo wa maliasili.Naibu Mkurugenzi huyo wa TAWA ameeleza kuwa kwa sasa Tanzania inaongoza duni- ani kwa kuwa na eneo kubwa zaidi la uhifadhi wa maliasili, wanyamapori na misitu. Zaidi ya asilimia 35 ya eneo zima la nchi yetu limehifad- hiwa; mkumbuke ukubwa wa Tanzania ni takribani kilometa za mraba milioni moja, ali- sisitiza Nkuwi.Mmoja wa wawekezaji katika shughuli za uwindaji nchini, Hillary Daffi ambaye ni Mkurugenzi wa kampuni za Marera Safaris na Bullet Safaris, alieleza kufurahishwa na hatua ya Marekani kuruhusu tena bid- haa za uwindaji halali kutoka Tanzania.Hii ni kwa sababu Marekani hasa ndilo soko kwa zaidi ya asilimia 60 ya bidhaa zote za uwindaji kutoka nchi za Afrika, alifafanua Daffi.Tanzania imetenga zaidi ya kilometa za mraba 265,000 kwa jili ya shughuli za uhifadhi na sasa kuna mbuga za wanyama zipatazo 21 chini ya TANAPA, na Mamlaka ya Hifadhi ya Ngorongoro chini ya NCAA.Awali Mkurugenzi Mkuu wa TAWA, James Wakibara alieleza kuwa Tanzania ina mapori ya akiba yapatayo 28 na mapori maalumu 46 yote yakijaza zaidi ya kilometa 200,000 za mraba. Tanzania pia imetenga hekta milioni mbili kwa ajili ya hifa- dhi za misitu nchini.  <topic>: KITAIFA 